laion/Wikipedia-Exotic huggingface dataset:
גבעת ישעיהו

גבעת ישעיהו הוא מושב עובדים בחבל עדולם שבשפלת יהודה, הסמוך לעמק האלה מדרום ושוכן כעשרה ק"מ מדרום לבית שמש. המושב שייך לתנועת "העובד הציוני". המושב הוקם בשנת 1958 על ידי עולים מהונגריה, ונקרא על שם ישעיהו פרס, חוקר ארץ ישראל, והוא נכלל במועצה האזורית מטה יהודה. בנובמבר 1965 חדרה חוליית מחבלים מהפת"ח מירדן למושב, ופוצצה בית מגורים. בסמוך למושב, בתוואי הכביש העובר לידו, שרידי דרך רומית קדומה, שעל אחת מאבני המיל שלה נמצאה כתובת מימי הקיסרים ספטימיוס סוורוס וקרקלה. בסמוך למושב גם מספר אתרים ארכאולוגיים מתוירים, ובהם תל שוכה ("גבעת התורמוסים"), תל עדולם, חורבת עתרי וחורבת מדרס. כיום אוכלוסיית המושב מעורבת. בשנת 2000 החלה להיבנות בו הרחבה. המושב סמוך ליישובים צפרירים, שריגים (לי-און) ועגור. עד 1948 השתרעו במקום אדמות הכפר עג'ור. בצד חקלאות, רבים מתושביו עוסקים בעבודות חוץ, בשירותים ציבוריים, או בעלי מקצועות חפשיים וכן באירוח ובהסעדה באזור. במושב ניתן למצוא גידולים חקלאיים כגון: ענבים, זיתים, אפרסקים, ואף לולי תרנגולות. אף על פי שאינו משתייך לתנועת בני המושבים, פועלת בו תנועת הנוער "חטיבת בני המושבים". במסגרתה תורמים בני הנוער למושב מבחינת פעילות בחגים ובהתנדבות. כמו כן ניתן למצוא בו גרעינר מהתנועה וכן עובדת בו ענ"קית (עובדת נוער-קהילה). הילדים לומדים בבית הספר היסודי "הר-טוב" בקיבוץ צרעה, חלקם לומדים בבית הספר היצירתי המשלב "קרוב" בקמפוס נחם, וחלקם בבית הספר הדמוקרטי בנתיב הל"ה. במסגרת החטיבה העליונה לומדים הנערים בהר-טוב (על-יסודי) או ב"דרור" על יסודי משלב יצירתי, בצור הדסה. במרכז המושב שני גני ילדים. מדיה וקבצים בנושא גבעת ישעיהו בוויקישיתוף אתר האינטרנט הרשמי של גבעת ישעיהו אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ישראל 50 בעמוד על שנת 1965
גלריית דגלי ויילס

דגלי ויילס: גלריית דגלי הממלכה המאוחדת מדיה וקבצים בנושא גלריית דגלי ויילס בוויקישיתוף
So Good (שיר של הלסי)

"So Good" הוא שיר של הזמרת-יוצרת האמריקאית הלסי. הוא יצא לאור כסינגל בהוצאת חברת התקליטים קפיטול רקורדס ב-9 ביוני 2022. השיר נכתב על ידי הלסי, שרה ארונס וסמי ויטה והופק על ידי ויטה, מקס מרטין וטוביאס קרלסון. יומיים לאחר יציאת השיר, הלסי ביצעה אותו בהופעה חיה לראשונה בפסטיבל מוזיקת גובנורס בול 2022. "So Good" הוגדר כבלדת פופ, שעוסקת במערכת היחסים ארוכת הטווח של הלסי עם התסריטאי הטורקי-אמריקאי, אלב איידין, שביים את הקליפ שלו ומופיע בו יחד עימה. ב-22 וב-23 במאי 2022, הלסי פרסמה בטוויטר ובטיקטוק, טענה שחברת התקליטים שלה, קפיטול רקורדס, מעכבת את יציאתו של "So Good", שיחד עם הקליפ שלו, הוקלטו וצולמו במשך יותר מחודש. עוד היא הסבירה שחברת התקליטים מעכבת יציאות של אמנים נוספים מ"טעמי שיווק". הלסי, שחשפה את שם השיר, "So Good", הוסיפה שחברת התקליטים מסרבת להוציא את השיר כיוון שבכירים בה רצו "לבדוק את הוויראליות שלו בטיקטוק" לפני שהוא יוצא באופן רשמי ברחבי העולם כסינגל. המחלוקת סביב הוצאתו הובילה לביקורת רבה שהופנתה כלפי קפיטול רקורדס; בסופו של דבר, ב-31 במאי 2022, קפיטול הודיעה שהיא תסכים להוציא את השיר ב-9 ביוני 2022, בהצהרה בטוויטר; "אנחנו חברה שמעודדת דיאלוג פתוח". הצהרתה של חברת התקליטים עוררה ביקורת נוספת, כיוון שנטען כי מדובר בתעלול שיווקי. הווידאו קליפ הרשמי של "So Good", בבימויו של אלב איידין, הוקרן בבכורה עולמית ב-10 ביוני 2022 והועלה לערוץ היוטיוב הרשמי של הלסי באותו התאריך. הלסי ואיידין משתתפים בו לצד צ'רלי אולדמן, סורה קונור וטטיאנה דה קמפוס רינגסביס, בסצנות המציגות את תהליך הצילומים שלו. מילות השיר "So Good" באתר Genius סרטון השיר "So Good" באתר יוטיוב Campbell, Erica (12 ביוני 2022). "Watch Halsey perform 'So Good' for the first time at Governors Ball 2022". NME. נבדק ב-12 ביוני 2022. {{cite web}}: (עזרה) Kaufman, Gil (23 במאי 2022). "Halsey Claims Label Is Holding Up Release of New Song: Here's Why". Billboard. נבדק ב-9 ביוני 2022. {{cite web}}: (עזרה) Rowley, Glenn (9 ביוני 2022). "Halsey Unleashes 'So Good' After Label Release Drama: Stream It Now". Billboard. נבדק ב-9 ביוני 2022. {{cite web}}: (עזרה) "Halsey Exposes Capitol Records, Claims They Can't Release Song Until "Fake Viral" TikTok Moment". HotNewHipHop (באנגלית). 2022-05-24. נבדק ב-2022-06-19. Kaufman, Gil (9 ביוני 2022). "Halsey Says Song Label Is Reportedly Blocking Is About Her Love Story, Video Has 'Scream'-Like Horror Content". Billboard. נבדק ב-9 ביוני 2022. {{cite web}}: (עזרה) Willman, Chris; Willman, Chris (2022-05-31). "Halsey Gets a Release Date for 'So Good' Single That Fueled TikTok Debate, as Label Promises 'Open Dialogue'". Variety (באנגלית אמריקאית). נבדק ב-2022-06-19. Kaufman, Gil (10 ביוני 2022). "Halsey Lands the One Who Almost Got Away in Romantic 'So Good' Video". Billboard. נבדק ב-10 ביוני 2022. {{cite web}}: (עזרה)
אינדי פופ

אינדי פופ הוא סגנון מוזיקלי ותת־תרבות המשלבים מוזיקת פופ רוק עם גישת DIY. מקור האינדי פופ בפוסט-פאנק הבריטי של שנות השבעים המאוחרות. בהשוואה לאינדי רוק, האינדי פופ הוא מלודי יותר. תת-סגנון של אינדי פופ המאופיין בפשטות ובתמימות מורגשת. בין הסממנים המגדירים תת-סגנון זה ניתן למנות הרמוניות של קולות זכריים ונקביים, מלודיות קליטות ומילים העוסקות באהבה. סגנון יפני משנות ה-90 של המאה ה-20 אשר אומץ על־ידי חובבי אינדי פופ. מבין כל הלהקות בסצנת הShibuya-kei, הלהקה Pizzicato Five הייתה הקרובה ביותר להשגת הצלחה במיינסטרים האמריקאי. צ'אמבר פופ הוא תת-סגנון של אינדי פופ המשלב תזמורים עשירים. הצ'אמבר פופ מאופיין בשימוש מתוחכם תזמורת ובקולות. להקת הצ'אמבר פופ הפופולרית ביותר בעידן הבריטפופ הייתה The Divine Comedy. Fonarow, Wendy, "Empire of Dirt, The Aesthetics and Rituals of British Indie Music" July 2006 Hann, Michael Fey City Rollers (The Guardian, 13 October 2004) Pearce, Kevin A Different Story: The Ballad of the June Brides(Tangents, March 2001) Rogers, Jude Smells like Indie Spirit (The Observer, 8 July 2007) Stanley, Bob, Where were you in C86? (The Times 20 October 2006)
רועד חומפס

רועד חומפס (שם מדעי: Holocnemus pluchei) הוא מין של עכביש בעל גוף קטן ורגליים ארוכות ודקיקות. העכביש בעל פס חום רחב לאורך הגחון. לאחר ההפריה הביצים מוטלות לתוך סלסילה כמעט שקופה הנישאת עד ידי הנקבה כשהיא מוחזקת בדפי הפה שלה בין הבחנינים. נפוץ בישראל בעיקר באזורים מיושבים. טווה קורים דקים בעזרתם הוא תופס את טרפו. מדיה וקבצים בנושא רועד חומפס בוויקישיתוף רועד חומפס, באתר ITIS (באנגלית) רועד חומפס, באתר NCBI (באנגלית) רועד חומפס, באתר Animal Diversity Web (באנגלית) רועד חומפס, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
וילהלם ריינהרד

האם התכוונתם ל... וילהלם ריינהרד (גנרל) – קצין גרמני, פיקד על רגימנט המתנדבים ריינהרד בתקופת רפובליקת ויימאר ובכיר באס אס וילהלם ריינהרד (טייס) – אלוף הפלות גרמני במלחמת העולם הראשונה ראם גם ריינהרדט
גבעות אינדפנדנס

גבעות אינדפנדנס או גבעות אינדיפנדנס (באנגלית: Independence Hills) הן רכס גבעות ופסגות בתרוניות, בהרי אלזוורת', בארץ אלזוורת' שבאנטארקטיקה. רכס הגבעות (בהיותו חלק רכס הריטג') מופה על ידי הסקר הגאולוגי של ארצות הברית (ה-USGS) בהתבסס על תצלומי אוויר שצולמו על ידי צי ארצות הברית בין השנים 1961–1966. שמו של רכס הגבעות ניתן לו על ידי הוועדה המייעצת לשמות אנטארקטיים. השם ניתן בהתייחס לשמו של רכס הריטג'; רכס הריטג' נקרא בשם זה מאחר שההרים והאתרים השונים ברכס נקראו על שם אירועים הקשורים למורשת ארצות הברית (הריטג' באנגלית משמעו "מורשת"). "אינדפנדנס" באנגלית משמעו "עצמאות" - שם שנתן בהתייחס לעצמאות ארצות הברית. אורכו של רכס הגבעות 16 קילומטרים. המדרונות המזרחיים של הרכס, ברובם, סלעיים, וחשופים מקרח. רכס גבעות אינדפנדנס ממוקם 5 קילומטרים דרומית-מזרחית מגבעות מארבל. גבעות אינדפנדס מהוות את החלק הדרומי של קיר הדופן המערבי של עמק הורסשו.
קרטרטון (ניו זילנד)

קַרְטֶרְטוֹן (באנגלית: Carterton, במאורית: Taratahi) היא עיירה בחבל ולינגטון בניו זילנד ומרכזה של מחוז קרטרטון. היא שוכן באזור החקלאי הנקרא ואיראראפּה באי הצפוני של ניו זילנד. היא ממוקמת 14 ק"מ דרומית מערבית ממסטרטון ו־80 ק"מ צפון מזרחית לעיר ולינגטון. בקרטרטון מתגוררים 5,850 תושבים (נכון ליוני 2021), מתוך אוכלוסיית מחוז הכוללת של 10,050. קרטרטון נוסדה בשנת 1857. בראשיתה נקראה Three Mile Bush, ושימש מגורים לסוללי הכביש בין ולינגטון למסטרטון. מאוחר יותר שונה שמו כדי להנציח את צ'ארלס קרטר, שהיה אחראי על בניית "הגשר השחור" מעל הנהר ואיוהין מדרום ליישוב. היישוב מתאר את עצמו כ"בירת הנרקיסים של ניו זילנד", ומקיים פסטיבל נרקיסים מדי שנה ביום ראשון השני שחל בספטמבר. המועצה המקומית של קרטרטון היא רָשוּת השלטון המקומי הראשונה בעולם שבחרה בראש עיר טרנסג'נדר – כשבחרה בטרנסג'נדרית ג'ורג'ינה בייר. בייר אף הפכה לחברת הפרלמנט הטרנסג'נדר הראשונה בעולם ב־1999. ב־7 בינואר 2012 התרסק כדור פורח מעט צפונית ליישוב; אחד עשר בני אדם נהרגו, והתאונה דווחה בכל העולם. כלי הטיס נגע בקו מתח גבוה אשר מזין את מערכת החשמל של קרטרטון, וכתוצאה מכך עלה באש וניתק את העיר מחשמל לזמן קצר. קרטרטון מתפרסת על 5.3 קילומטרים רבועים ונכון ל־2021 היו בו כ־5850 נפשות, בצפיפות אוכלוסין של 1,104 נפשות לקילומטר רבוע. לפי מפקד האוכלוסין, 89.4% מתושבי קרטרטון ממוצא אירופאי, ו־15.4% מאורים. אחוז הנולדים בחו"ל הוא 16.5%, לעומת 27.1% בניו זילנד כולה. חלק מהמשיבים סירבו לומר מה השתייכותם הדתית; מתוך אלו שהשיבו, 51.9% היו ללא דת, 35.3% היו נוצרים, 0.7% היו הינדים, 0.2% היו מוסלמים, 0.5% היו בודהיסטים ו-2.7% היו בעלי דתות אחרות. בקרטרטון שלושה בתי ספר יסודיים (כיתות א' עד ח'). אין ביישוב בית ספר תיכון. התיכון הקרוב הוא Kuranui College, בגרייטאון, מרחק 10 קילומטרים. הכביש המהיר מס' 2 של ניו זילנד, אשר מחבר את ולינגטון למסטרטון, עובר דרך הרחוב הראשי של קרטרטון. קו אוטובוס מס' 200 של Metlink מחבר בין קרטרטון לבין מסטרטון, גרייטאון, פת'רסטון, ומרטינבורו. קרטרטון מצוי על קו וייראראפה, של חברת KiwiRail ו־Transdev מטעם Metlink; הקו מחבר את קרטרטון לוולינגטון. מדיה וקבצים בנושא קרטרטון בוויקישיתוף קרטרטון, באתר הסטטיסטיקות הרשמי של ניו זילנד (באנגלית) Sutherland, G. H. "Carter, Charles Rooking". Dictionary of New Zealand Biography. Te Ara - the Encyclopedia of New Zealand. נבדק ב-28 במרץ 2014. {{cite web}}: (עזרה) "Carterton Travel Guide". Jasons Travel Media. "Daffodil Festival". Carterton District Council. נבדק ב-20 במאי 2018. {{cite web}}: (עזרה) "How Georgina Beyer changed the face of Wairarapa electorate". Hawke's Bay Today. 16 בספטמבר 2017. {{cite news}}: (עזרה) "Hot air balloon crash near Carterton kills 11". stuff.co.nz. 8 בינואר 2012. נבדק ב-12 בפברואר 2016. {{cite web}}: (עזרה) "ArcGIS Web Application". statsnz.maps.arcgis.com. נבדק ב-10 במרץ 2022. {{cite web}}: (עזרה) Statistical area 1 dataset for 2018 Census – updated March 2020 | Stats NZ, www.stats.govt.nz
ליגת האומות

האם התכוונתם ל... כדורגל ליגת האומות של אופ"א ליגת האומות של CONCACAF כדורעף ליגת האומות לגברים בכדורעף ליגת האומות לנשים בכדורעף יחסים בינלאומיים חבר הלאומים
אוכמנית

אֻכְמָנִית (שם מדעי: Vaccinium sect. Cyanococcus) היא שיח נשיר וגבוה, הנושא פירות בתצורת ענבה כדורית בצבע סגול כהה. השיח יכול להתנשא לגובה של עד שלושה מטרים. נפוץ ביערות אירופה, אמריקה הצפונית ובמזרח אסיה. בישראל מגדלים אוכמניות בחממות ברמת הגולן. שמה העברי ניתן לה בשל צבע פריה, ובהשראת הארמית: "אוּכְמָא" בהוראת כהה, שחור. באנגלית קרויה האוכמנית; Blueberry על שם צבעה הכחול-סגול שבו היא מתאפיינת בשל תכולת הפיגמנט אנתוציאנין בריכוזים גבוהים. מדינות רבות מגדלות אוכמניות, בהן ארצות הברית, קנדה וצ'ילה. עונת הקטיף שלהן היא בין חודש מאי לאוקטובר באמריקה, ובין דצמבר למרץ בניו זילנד. את הפירות ניתן לאחסן לתקופה של שבועות ספורים במקום קריר ויבש, וניתן להקפיאם לפרק זמן ממושך יותר. ייבוא האוכמניות וגידולן נמצא במגמת עליה. ב-2019 יובאו לארץ כ-90 טונות אוכמניות. ב-2020 הייבוא גדל כמעט פי שישה לכ-510 טונות ואילו הגידול המקומי של הפרי בשנת 2019 הסתכם ב-300 טונות וב-2020 גדל לכ-400 טונות. ארצות הייבוא הן ארגנטינה וצ'ילה, והייבוא נדרש טרם הגעתו ארצה לאידוי במתיל ברומיד, חומר הדברה רעיל שמדינות רבות הוציאו משימוש ונחשב לאחד הגזים שפוגעים בשכבת האוזון. במרץ 2022 פרסם משרד החקלאות קול קורא ליבואנים לקבלת היתרי יבוא ממדינות נוספות שהיו אסורות עד כה ביבוא כגון ארצות הברית, דרום אפריקה, ספרד, פולין ופרו. אף על פי שאוכמניות נפוצות לאורך כל השנה, אחת מהריבות הפופולריות ביותר היא ריבת אוכמניות, לרוב בשילוב עם פירות יער אחרים כגון אוסנה. זאת הודות לצבע העמוק המופק מהן, המקנה לריבה מראה מושך יותר ללא צורך בצבעי מאכל. אוכמניות הן גם תוסף מקובל ונפוץ במוצרי מאפה רבים, כגון מאפין ופנקייק, על מנת להוסיף צבע ולהוסיף בטעמן המתוק חמצמץ את המתיקות של הסוכר. בשל טעמן, הן נחשבות כציפוי מתאים על עוגות גבינה קרות, לעיתים בשילוב עם פירות יער נוספים בעלי טעם חמצמץ עוד יותר כגון חמוציות. אוכמנית שחורה אוכמנית, באתר Tropicos (באנגלית) אוכמנית, באתר IPNI (באנגלית) אינפומד, מחקר חדש: מיץ אוכמניות מגן מפני זיהומים חוזרים במערכת השתן (אורכב 15.11.2006 בארכיון Wayback Machine), infomed.co.il יורם גביזון, המיליארדר שאומר שחקלאות "יותר גרועה מקזינו" — אבל מתעקש לעשות ממנה כסף, באתר TheMarker‏, 15 בספטמבר 2021 ברוך קרוא, מלון הארמית החיה, תל אביב: יזראעל, 1967, עמ' 8 מירב קריסטל, אוכמניות בזול: הייבוא גדל פי 6 אך מטופל במתיל ברומיד, באתר ynet, 8 בפברואר 2021
ארדיט

ארדיט הוא שם משפחה שמקורו בעיירה הספרדית רודה (בערבית ארודה). האם התכוונתם ל... אפרים ארדיט – רבה של אזמיר יהושע שלמה ארדיט – ראב"ד, פרשן תלמוד, דרשן ופוסק באזמיר יצחק ארדיט – מרבני איזמיר רפאל ארדיט – רב באזמיר, ארדיטי אתר אנו – מוזיאון העם היהודי
כדורסל 3x3 במשחקים האולימפיים

כדורסל 3x3 הוצג במשחקי הקיץ האולימפיים כענף ספורט אולימפי רשמי באולימפיאדת טוקיו 2020. ב-9 ביוני 2017 הודיע הוועד המנהל של הוועד האולימפי הבין-לאומי כי כדורסל 3x3 יהפוך לספורט אולימפי רשמי החל מאולימפיאדת הקיץ 2020 בטוקיו, יפן, לגברים ונשים כאחד. התחרויות הראשונות נערכו ב-2021, לאחר דחייתה של אולימפיאדת 2020 בשל מגפת הקורונה, בהשתתפות 8 נבחרות בכל טורניר. נבחרות לטביה בגברים וארצות הברית בנשים זכו במדליות הזהב. כדורסל במשחקים האולימפיים כדורסל 3x3 באתר הרשמי של פיב"א כדורסל 3x3, באתר המשחקים האולימפיים Tokyo 2020 event programme to see major boost for female participation, youth and urban appeal, הוועד האולימפי הבין-לאומי, ‏9 ביוני 2017 חידוש בטוקיו 2020: כדורסל 3 על 3, באתר ערוץ הספורט, 9 ביוני 2017
גאורגי קולישב

גאורגי קולישב גורוב (בבולגרית: Георги Кулишев Гугов‏; 21 בספטמבר 1885, דויראן, האימפריה העות'מאנית – 27 בספטמבר 1974, סופיה, הרפובליקה העממית של בולגריה) היה מהפכן, פובליציסט, פוליטיקאי ומשפטן בולגרי מקרב חוג זוונו, אשר ב–1946 כיהן כשר החוץ של ממלכת בולגריה. גאורגי קולישב נולד בדויראן. הוא סיים בית ספר תיכון בסלוניקי ובהמשך הועסק כמורה בעיר הולדתו, בשטיפ ובסלוניקי. היה חבר באחד הענפים של הארגון המהפכני הפנים-מקדוני וב-1906 נעצר על ידי העות'מאנים ונכלא. לאחר מלחמת הבלקן השנייה היגר לשטחי ממלכת בולגריה ורכש השכלה אקדמית במשפטים באוניברסיטת סופיה. בתקופת מלחמת העולם הראשונה החל קולישב לעבוד במזכירות העיתונות של משרד החוץ הבולגרי. נמנה עם אנשי חוג זוונו. ב-1927 נבחר לאספה הלאומית הבולגרית מטעם המפלגה הדמוקרטית. בין השנים 1939–1940 כיהן כשר ללא תיק ומזכיר מועצת השרים בממשלת בולגריה. ב-1943 הצטרף לחזית המולדת של בולגריה ובספטמבר 1944 לאחר ההפיכה שהובילה להדחת הממשל המלוכני, מונה למזכיר כללי של מועצת השרים בממשלתו של קימון גאורגייב. בין מרץ לנובמבר 1946 כיהן כשר החוץ של בולגריה. בהמשך כיהן כעורך ראשי של מספר ביטאונים. קולישב המשיך לכהן כחבר הפרלמנט הבולגרי עד 1974. מדיה וקבצים בנושא גאורגי קולישב בוויקישיתוף מנהיגי בולגריה, באתר zarate.eu (באנגלית). גאורגי קולישב - תקציר ביוגרפי, באתר web.archive.org (בבולגרית).
נשיא מונטנגרו

נשיא מונטנגרו (במונטנגרית: Предсједник Црне Горе) הוא ראש המדינה של מונטנגרו. הנשיא הנוכחי הוא יאקוב מילטוביץ', שנבחר בסיבוב הראשון של הבחירות לנשיאות ב-2023 עם רוב של 53.90% מהקולות. מעונו הרשמי של הנשיא הוא הארמון הכחול בצטיניה. על פי חוקת מונטנגרו, סעיף 97: נשיא מונטנגרו נבחר לתקופה של חמש שנים. והוא יכול להיבחר לנשיא מונטנגרו בשתי קדנציות. נשיא מונטנגרו מקבל על עצמו את התפקיד במועד השבעה בפני חברי הפרלמנט. אם יפוג המנדט של הנשיא במהלך מצב המלחמה או מצב החירום, המנדט יוארך לכל היותר ל-90 ימים לאחר תום הנסיבות שגרמו לאותו מצב. בנוסף, הנשיא לא יכול כל תפקיד ציבורי אחר. מדיה וקבצים בנושא נשיא מונטנגרו בוויקישיתוף אתר האינטרנט הרשמי של נשיא מונטנגרו
אליפות אפריקה בכדורגל נשים 1998

אליפות אפריקה בכדורגל נשים 1998, היא אליפות אפריקה בכדורגל נשים השלישית שארגנה קונפדרציית הכדורגל של אפריקה. הטורניר נערך בניגריה מ-17 באוקטובר עד 31 באוקטובר 1998. האליפות שימשה כטורניר המוקדמות לגביע העולם 1999, שנערך שנה לאחר מכן בארצות הברית. נבחרת ניגריה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו במרץ 1998. נבחרת זימבבואה פרשה לפני תחילת האליפות, ובשל כך רק שלוש קבוצות התחרו במסגרת בית ב'. במשחק הגמר נפגשו גאנה (בפעם הראשונה בתולדותיה) והמארחת ניגריה. בסיום המשחק, ניצחה ניגריה 0–2, וזכתה בתואר בפעם השלישית ברציפות. נקירו אוקוסיימה, שכבשה את אחד מהשערים בגמר, סיימה כמלכת השערים של הטורניר (3 כיבושים). בעקבות עלייתן לגמר, העפילו ניגריה וגאנה לגביע העולם כנציגות קונפדרציית הכדורגל של אפריקה.
מוזיקה אקוסטית

מוזיקה אקוסטית היא ז'אנר מוזיקלי שיוצריו משתמשים אך ורק בכלי נגינה שמפיקים אך ורק צלילים אקוסטיים, בניגוד לכלי נגינה אלקטרוניים. מבקר המוזיקה קרייג קונלי מציע כי: "כאשר מוזיקה מתויגת אקוסטית, מנותקת או בלתי מחוברת, נראה כי ההנחה היא שסוגים אחרים של מוזיקה עמוסים בטכנולוגיה ובייצור הפקת יתר (אנ') ולכן אינם טהורים כל כך." ניתן לפצל את הכלים האקוסטיים לשש קבוצות: כלי מיתר, כלי נשיפה, כלי הקשה, כלי נגינה אחרים, כלי אנסמבל וכלי נגינה לא מסווגים. הכלי האקוסטי המקורי היה הקול האנושי, שמפיק צליל על ידי העברת אוויר על פני שפתות הקול. ככל הנראה הכלי האקוסטי הבנוי הראשון הוא החליל. החליל העתיק ביותר שנמצא בחפירות ארכאולוגית הוא חליל בן 43,000 שנים, שמקורו במרכז אירופה. עד ל-1800, כלי המיתרים האקוסטיים הפופולריים ביותר באירופה היו דומים מאוד לגיטרה של ימינו, אך עם גוף קטן יותר. בהמשך המאה ה-19, נוצרו הגיטרה הקלאסית על ידי אנטוניו דה טורס חוראדו, וכן הקונטרבס. מאוחר יותר, הפופולריות של הגיטרה התפשטה גם לארצות הברית. במאה ה-19, הגיטרה נהייתה לכלי מוכר בו מנגנים בפסטיבלים ובקונצרטים מפוארים. כאשר כלי נגינה אלקטרוניים נוצרו במהלך המאה ה-20, כלי מיתר רבים, כגון כינור, ויולה וצ'לו, הוגדרו מחדש כאקוסטיים. מוזיקה אקוסטית לרוב קלה יותר לבעלי עסקים לארח כי יש פחות צורך בהגברה ורמת הווליום פחות חודרנית. ביוני 2021, העיר קיימברידג' במסצ'וסטס, ארצות הברית, אפשרה לעסקים קטנים לארח קונצרטים אקוסטיים מבלי להגיש בקשה לאישור בידור חי, בתנאי שלא תהיה הגברה מלבד מיקרופון אחד, ושלא יהו חמישה נגנים או מוזיקאים אקוסטיים במקום אחד בו-זמנית. Randel, Don Michael (2003). The Harvard Dictionary of Music. Harvard University Press. ISBN 978-0-674-01163-2. Safire, William (2007). "On Language: Retronym". New York Times Magazine (January 7): 18. Safire 2007. Conley, Craig (16 באוגוסט 1999). "Review: Unwired: Acoustic Music from around the World". Splendid. ארכיון מ-25 בדצמבר 2008. נבדק ב-17 בנובמבר 2008. {{cite web}}: (עזרה) "Instrument List - MusicBrainz". musicbrainz.org. ארכיון מ-2020-12-26. נבדק ב-3 בינואר 2022. {{cite web}}: (עזרה) Elsea, Peter. "Acoustic Instruments". artsites.ucsc.edu. University of California, Santa Cruz. ארכיון מ-2021-01-02. נבדק ב-3 בינואר 2022. {{cite web}}: (עזרה) Iain Morley, "The Evolutionary Origins and Archaeology of Music", PhD diss. (Cambridge: Darwin College, Cambridge University, 2003): 47–48. "Early Southern Guitar Sounds: A Brief History of the Guitar and Its Travel South". Smithsonian Music (באנגלית). 2016-06-16. ארכיון מ-2020-11-17. נבדק ב-2020-11-10. "The History of the Classical Guitar | Guitarras Alhambra". www.alhambraguitarras.com (באנגלית). ארכיון מ-2020-11-10. נבדק ב-2020-11-10. "Italian musical masters took the violin from fiddle to first chair". History Magazine (באנגלית). 2019-01-22. ארכיון מ-2020-11-08. נבדק ב-2020-11-10. "Cambridge City Policy Ordge #119". Cambridgema.gov. ארכיון מ-2021-11-15. נבדק ב-28 ביולי 2021. {{cite web}}: (עזרה)
State of My Head

"State of My Head" (בעברית: הלך הרוח שלי) הוא סינגל של להקת הרוק האמריקאית שיינדאון. הסינגל יצא לאור ב-9 באוקטובר 2015 כסינגל השני מתוך אלבום האולפן החמישי שלהם, "Threat to Survival". השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל העשירי של הלהקה שהגיע להישג זה. בשנת 2016 שימש השיר כנעימה הרשמית של עונת תחרות רכיבת השוורים "Built Ford Tough Series" של ה-PBR (אנ') במסגרת שידורי האירוע ברשת CBS. ג'יימס כריסטופר מהאתר AllMusic תיאר את השיר כפרידה מסגנון הפוסט-גראנג' ותיאר אותו כתרכובת של אלקטרופופ עם רוק אלטרנטיבי ותיק. בשנת 2019 העניק איגוד תעשיית ההקלטות האמריקאי לסינגל מעמד של תקליטון זהב, שמעיד על מכירת למעלה מחצי מיליון עותקים ממנו בארצות הברית. סרטון השיר "State of My Head" באתר יוטיוב ben holden [@benholdenpxp] (21 בינואר 2016). "Pretty awesome that @Shinedown "state of my head" is the theme song for @PBR on @CBSSportsNet awesome group and song !🤘🏻🤘🏻" (Tweet) – via Twitter. {{cite web}}: (עזרה) James Christopher Monger. "Threat to Survival". AllMusic. נבדק ב-28 בדצמבר 2015. Threat to Survival begins to detour from the post-grunge highway with "State of My Head," a slick amalgam of electro-pop and vintage alt-rock with a catchy as hell though extremely well-worn chorus. {{cite web}}: (עזרה) State of My Head on RIAA website Billboard Canada Rock Billboard Hot Rock & Alternative Songs Billboard Hot Rock & Alternative Songs Billboard Rock Airplay 2015 YEAR-END CHARTS - Hot Rock & Alternative Songs 2015 YEAR-END CHARTS - Rock Airplay Songs
בדיקת סאונד

בדיקת סאונד היא ההכנה שמתרחשת לפני קונצרט, נאום או הופעה דומה כדי להתאים את הסאונד במערכת ההגברה של המקום. המבצע וטכנאי הקול עוברים על חלק קטן מההופעה הקרובה כדי להבטיח שהמערכת מפיקה סאונד ברור ומכוונות לווליום המתאים. בדיקת מיקרופון ייקרא כאשר ההכנה תיושם על מיקרופונים בלבד. בדיקות סאונד חשובות במיוחד עבור מופעי מוזיקת רוק והופעות אחרות המסתמכות במידה רבה על מערכות חיזוק קול. בדיקות סאונד נערכות בדרך כלל לפני כניסת הקהל למקום ההופעה. בדיקת הסאונד עשויה להתחיל עם קטע הקצב, ולאחר מכן להמשיך לקטע המנגינה והסולנים. לאחר שהושלמו התאמות טכניות על ידי טכנאי הקול, המבצעים עוזבים את הבמה והקהל נכנס למקום ההופעה. מאחר שהאקוסטיקה של מקום לעיתים קרובות משתנה מעט ברגע שהוא מתמלא בקהל, טכנאי הקול צריך יהיה לבצע שינויים קלים בהגדרות וברמות מערכת הקול ברגע שהקהל נמצא שם. כאשר יש יותר מאמן אחד שמופיע, בדיקת הסאונד עשויה להיות מסובכת יותר. מדיה וקבצים בנושא בדיקת סאונד בוויקישיתוף Vasey, John (1999). Concert sound and lighting systems. Massachusetts: Butterworth-Heinemann. p. 93. ISBN 0-240-80364-7. ארכיון מ-2022-10-15. נבדק ב-2022-06-30. Shih, Patricia (2003). Gigging: A practical guide for musicians. New York: Allworth Press. pp. 118. ISBN 1-58115-275-2.
פרבאן דרגנוב

פרבאן דרגנוב דרגנוב (בבולגרית: Първан Драганов Драганов‏; 4 בפברואר 1890, לום, נסיכות בולגריה – 1 בפברואר 1945, סופיה, ממלכת בולגריה) היה קולונל בצבא בולגריה, דיפלומט, ופוליטיקאי בולגרי, אשר כיהן כשגריר בולגריה בגרמניה הנאצית, וב-1944 כיהן לתקופה קצרה גם כשר החוץ של בולגריה בממשלתו של איוואן בגריאנוב. פרבאן דרגנוב נולד בעיר לום. ב-1909 סיים את האוניברסיטה הצבאית הלאומית ע"ש וסיל לבסקי ובהמשך למד באקדמיה הצבאית של הקיסרות הגרמנית. הוא לחם במלחמת הבלקן הראשונה, השנייה ובמלחמת העולם הראשונה. בהמשך, שירת כקצין במשמר ארמון המלך בוריס השלישי. ב-1930 הועלה לדרגת קולונל. בין השנים 1932–1934 שירת כנספח צבאי בגרמניה. בהמשך, בין 1936–1938 כיהן כשגריר בולגריה לאוסטריה, בין 1938–1942 כיהן כשגריר בולגריה לגרמניה הנאצית, ובין 1942–1944 כיהן כשגריר בולגריה למדינה הספרדית. בין יוני לספטמבר 1944 כיהן כשר החוץ בממשלתו של איוואן בגריאנוב. בשלהי 1944, לאחר הפיכת חזית המולדת של בולגריה נעצר דרגנוב והועמד לדין במסגרת "משפטי העם" בבית הדין העממי שהוקם לשפיטת בכירי הממשל הקודם ומשתפי פעולה עם הנאצים. דרגנוב נמצא אשם והוטל עליו עונש מוות. הוא הוצא להורג על ידי כיתת יורים בשטח בית הקברות המרכזי בסופיה ב-1 בפברואר 1945. ב-1996 ביטל בית המשפט העליון הבולגרי את פסק הדין של בית המשפט העממי בשל אי סדרים בהליכים המשפטיים, וזיכה את דרגנוב מכל אשמה. הנסיכה אבדוקיה ופרבאן דרגנוב - הסיפור האמיתי על האהבה שלא מומשה, באתר tretavazrast.com (בבולגרית) ההכנות במוסקבה למשפטי העם בסופיה, באתר desebg.com (בבולגרית). חלפו 77 שנים מאז שהוצא להורג פרבאן דרגנוב, באתר namegdana.com (בבולגרית).
ראש ממשלת מונטנגרו

ראש ממשלת מונטנגרו (במונטנגרית: Премијер/Премијерка Црне Горе) הוא ראש הממשלה של ממשלת מונטנגרו. ראש הממשלה הנוכחי הוא מילויקו ספאיץ', מנהיג המפלגה הפוליטית האזרחית United Reform Action, אשר אושר על ידי הפרלמנט של מונטנגרו ב-28 באפריל 2022, לאחר הקמת הממשלה ה-43 של מונטנגרו בצטיניה. ממשלת מונטנגרו הראשונה הוקמה ב-20 במרץ 1879, במהלך נסיכות מונטנגרו. תואר ראש הממשלה היה נשיא מועצת השרים. ב-28 באוגוסט 1910, מונטנגרו הוכרזה כממלכה. בתקופת הנסיכות והממלכה כאחד, לתפקיד לא הייתה חשיבות או השפעה מרכזית אלא הייתה תלויה אך ורק ברצונו של הריבון, ניקולה הראשון, מלך מונטנגרו. לאחר הכניעה של מונטנגרו למעצמות המרכז ב-15 בינואר 1916, במהלך מלחמת העולם הראשונה, יצאה הממשלה לגלות ונשארה שם עד שהיא חדלה להתקיים. לאחר ההחלטה של אספת פודגוריצה ב-26 בנובמבר 1918, לאחד את מונטנגרו עם סרביה והיווצרותה של ממלכת יוגוסלביה לאחר מכן, מונה סטויאן פרוטיץ' לראש ממשלת הממלכה החדשה שהוקמה ב-20 בדצמבר 1918. המלך המודח ניקולה הראשון המשיך למנות את ראשי ממשלת מונטנגרו בגלות עד מותו בשנת 1921. ממשלת מונטנגרו הגולה הפסיקה להתקיים זמן קצר לאחר מכן, ב-1922. תחת המשטר הקומוניסטי, מונטנגרו השיגה ממשלה משלה ב-7 במרץ 1945. באותו יום נוצר משרד למונטנגרו בתוך ממשלת יוגוסלביה (כמו לכל חמש הרפובליקות האחרות), עם שר למונטנגרו שהיה אחראי על יצירת הממשלה האמיתית הראשונה של מונטנגרו לאחר המלחמה, שהתקיימה ב-17 באפריל 1945. מדיה וקבצים בנושא ראש ממשלת מונטנגרו בוויקישיתוף אתר האינטרנט הרשמי של ראש ממשלת מונטנגרו